《闻定海警感作三章 其三》
清代·姚燮

催友同束装，相谋急南返。梦昨乡里归，愁云刺心眼。

病鸟将众乡，翼拓未能䎒。饥饿信不辞，但求丧乱免。

大浃森南关，蛟龙设天键。自古称岩疆，未遭杀戮殄。

庶赖苍昊仁，得延片时喘。所悲食肉流，当事半庸愞。

更遭挫衄馀，周防亮难善。似见风灯中，巡军夜徒跣。

此行沙路长，难追白日短。安得身为鸿，力借朔风满。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。